Εάν τα παρακείμενα δόντια δεν είναι σε καλή κατάσταση, δηλαδή είναι απονευρωμένα, είναι ήδη τροχισμένα ή έχουν τεράστια σφραγίσματα, τότε καλύτερα είναι να μπει μία κλασική γέφυρα, γιατί έτσι θα προστατευθούν. Αν όμως τα παρακείμενα δόντια είναι υγιή, τότε δε θα ήταν σωστό να τροχιστούν και να αφαιρεθεί υγιής οδοντικός ιστός, καθώς αυτό θα έχει ως συνέπεια να υπάρξουν κάποιες ευαισθησίες, ακόμη και κάποια απώλεια αυτών των δοντιών μελλοντικά.
Επίσης όταν λείπουν όλα τα δόντια, τότε είναι καλύτερο να βάλεις οδοντικά εμφυτεύματα, γιατί αποφεύγεις τον όγκο και την κινητικότητα της ολικής οδοντοστοιχίας, πράγμα που μπορεί να δημιουργήσει μικροτραυματισμούς και δυσκολίες στην μάσηση και την ομιλία. Έτσι έχεις καλύτερη αισθητική, άνεση στη μάσηση και φώνηση, σαν να πρόκειται για δικά σου δόντια.
Τέλος, με τα οδοντικά εμφυτεύματα πετυχαίνεις τη διατήρηση του όγκου και αποφεύγεις την ατροφία του οστού των γνάθων. Έτσι το πρόσωπό δεν φαίνεται γερασμένο και αντιαισθητικό, πράγμα που συμβαίνει όταν λείπουν τα δόντια του ανθρώπου.